П Р О Т О К О Л   №  7
от заседание на комисия “Бюджет и финанси”,
проведено на 28 февруари 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Боряна Димитрова
Гергана Мутафова
Калина Чапкънова
Севдалин Мавров

ОТСЪСТВА	: Георги Кузманов

От администрацията на ВСС присъстваха: Елисавета Илиева – н-к отдел „Счетоводство и методология”, той и главен счетоводител и Петър Станков - началник отдел "УКЦОП".
При обсъжданията по точка 1 присъстваха Ралица Виденова - началник отдел „ФРА“ и Виолета Атанасова - гл. експерт – съд. и фин. статистика.

1. ОТНОСНО: Одобряване на разчети по бюджетната прогноза на съдебната власт за периода 2019 г. - 2021 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ОДОБРЯВА Вариант І / Вариант ІІ на разчетите по бюджетната прогноза на съдебната власт за периода 2019 - 2021 г. и приложенията към нея, в изпълнение на Решение на Министерски съвет № 51 от 31.01.2018 г. за бюджетната процедура за 2019 г.
Мотиви към Вариант ІІ:
 Във връзка с оценка на ефективността на отделните структури на съдебната власт и предстоящата реформа на съдебната карта, не следва да се предвиждат нови щатни бройки в органите на съдебната власт. В одобрения вариант ІІ е предвидена актуализация на работните заплати спрямо утвърдения бюджет за 2018 г., за да се приложат законоустановените изисквания, с които се определят възнагражденията в съдебната система, както и средства за изграждане на информационни системи за осъществяване на електронно правосъдие.
2. Одобрените разчети по т. 1 както и приложенията към нея, да се изпратят в министерство на финансите, в изпълнение на т. 2.1.5. от Решение на Министерски съвет № 51 от 31.01.2018 г. за бюджетната процедура за 2019 г.
3. Тригодишната бюджетна прогноза на съдебната власт за периода 2019 - 2021 г. да се предостави на Министъра на правосъдието, за подпомагане изготвянето на проектобюджета на съдебната власт за 2019 г.

Корекции на бюджета на органите на съдебната власт за 2018 г.

2. ОТНОСНО: Искания от органи на съдебната власт за осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2018 г. по § 02-00 „Други възнаграждения и плащания на персонала“ със …. съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата в размер на …. са за сметка на наличностите по сметки от предходни години по бюджета на съдебната власт.

3. ОТНОСНО: Искане от административния ръководител на Районен съд гр. Перник за осигуряване на средства за закупуване на копирна машина.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекции по бюджетите на Висш съдебен съвет и Районен съд гр. Перник за 2018 г. с цел осигуряване на средства за закупуване на копирна машина, както следва:
1. НАМАЛЯВА § 52-00 „Придобиване на ДМА“ на Висш съдебен съвет с ….
2. УВЕЛИЧАВА § 52-00 „Придобиване на ДМА“ на Районен съд гр. Перник с ….
Мотиви:
Двете копирни машини от 2008 г. и 2011 г. са закупени преди около 10 години, респективно за първата и 7 години  за втората. Пернишкият районен съд е един от най-натоварените районни съдилища в страната. Използването на копирната техника е необходимо за ежедневната работа на съда. Поради същото, наличната копирна техника придобита през 2012 г. остава единствената надеждна такава, като същата не може да задоволи потребностите на съда с оглед неговата натовареност. Предвид изложеното, комисията дава съгласие за коригиране бюджета на Висшия съдебен съвет и Районен съд гр. Перник за 2018 г. за осигуряване на средства за закупуването на една копирна машина.

4. ОТНОСНО: Искане от административния ръководител на Районен съд гр. Разлог за осигуряване на средства за подмяна на повреден HDD.
Извлечение от протокол № 4/13.02.2018 г. от заседание на КПКИТ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекции по бюджетите на Висш съдебен съвет и Районен съд гр. Разлог за 2018 г. с цел осигуряване на средства за подмяна на повреден HDD, както следва:
1. НАМАЛЯВА § 52-00 „Придобиване на ДМА“ на Висш съдебен съвет със ….
2. УВЕЛИЧАВА § 10-00 „Издръжка“ на Районен съд гр. Разлог със …

5. ОТНОСНО: Искане от административния ръководител на Районен съд гр. Варна за осигуряване на средства за авариен текущ ремонт на водопроводен щранг.
Извлечение от протокол № 6/21.02.2018 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2018 г. на Районен съд гр. Варна по § 10-00 „Издръжка“ с …. с ДДС, с цел осигуряване на средства за извършване на авариен текущ ремонт на водопроводен щранг в Съдебната палата гр. Варна.
Средствата са за сметка на резерва за неотложни и непредвидени разходи по бюджета на съдебната власт за 2018 г.

6. ОТНОСНО: Искане от административния ръководител на Районен съд гр. Своге за осигуряване на средства за отстраняване на дефекти в мълниезащитната и заземителна уредба на Съдебната палата гр. Своге.
 Извлечение от протокол № 6/21.02.2018 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета на Районен съд гр. Своге за 2018 г. по § 10-00 „Издръжка“ с …. с ДДС, с цел осигуряване на средства за отстраняване на дефекти в мълниезащитната и заземителна уредба на Съдебната палата гр. Своге.
 Средствата са за сметка на резерва за неотложни и непредвидени разходи по бюджета на съдебната власт за 2018 г.

7. ОТНОСНО: Решение на комисия „Управление на собствеността“ по протокол № 5/14.02.2018 г. относно включването на основен ремонт на подземен гараж  в сградата на Административен съд гр. Пловдив в Инвестиционната програма на ВСС за 2018 г., за сведение.

Комисия „Бюджет и финанси”
Р Е Ш И :

Приема за сведение решение на комисия „Управление на собствеността“ по протокол № 5/14.02.2018 г., т. 3.2.1. за включването на основен ремонт на подземен гараж  в сградата на Административен съд гр. Пловдив в Инвестиционната програма на ВСС за 2018 г.
Стойността на разхода е определен на …..

8. ОТНОСНО: Решение на комисия „Управление на собствеността“ по протокол № 5/14.02.2018 г. за включване възлагането на консултантска услуга – строителен надзор на обект „Пристройка на Съдебна палата – II етап“ към сградата на Окръжен съд гр. Ямбол, извършена от „Про - Аксима“ ЕООД гр. Ямбол в Инвестиционната програма на ВСС за 2018 г., за сведение.
 
Комисия „Бюджет и финанси”
Р Е Ш И :

Приема за сведение решение на комисия „Управление на собствеността“ по протокол № 5/14.02.2018 г., т. 3.5.1. за включване възлагането на консултантска услуга – строителен надзор на обект „Пристройка на Съдебна палата – II етап“ към сградата на Окръжен съд гр. Ямбол, извършена от „Про - Аксима“ ЕООД гр. Ямбол в Инвестиционната програма на ВСС за 2018 г.
Стойността на разхода е определен на …..

Вътрешно компенсирани промени по бюджета на органи на съдебната власт за 2018 г .

9. ОТНОСНО: Искания за вътрешно компенсирани промени по бюджета на органите на съдебната власт за 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 37 от ПМС № 332 от 22.12.2017 г. за изпълнението на държавния бюджет на Република България за 2018 г. и Указанията относно изпълнението на бюджета на съдебната власт за 2018 г.
1. НАМАЛЯВА бюджета на органите на съдебната власт за 2018 г., съгласно Приложение № 1, както следва:
по § 01-00 „Заплати“ с …..
по § 10-00 „Издръжка“ с …..
2. УВЕЛИЧАВА бюджета на органите на съдебната власт за 2018 г., съгласно Приложение № 1, както следва:
 по 02-00 „Други възнаграждения и плащания за персонала” с ….

Разни.

10. ОТНОСНО: Становище относно проблеми на съдилищата във връзка със събирането на присъдени в полза на държавата, бюджета на съдебната власт вземания - държавни такси, разноски, глоби.

Комисия „Бюджет и финанси”
Р Е Ш И :

ОТЛАГА вземането на решение за следващо заседание на комисията.

11. ОТНОСНО: Определяне на фиксиран размер на допълнителното възнаграждение на служителите от АВСС, които изпълняват служебните си задължения в почивни и празнични дни, участващи в организационно-техническата подготовка и провеждане на конкурсите през 2018 г. по реда на Раздел II и Раздел IIа от Глава девета на ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ОПРЕДЕЛЯ размер на допълнително трудово възнаграждение по чл. 345, ал. 4 от ЗСВ на служителите от АВСС, които изпълняват служебните си задължения в почивни и празнични дни, участващи в организационно-техническата подготовка и провеждане на конкурсите през 2018 г.  по реда на Раздел ІІ и Раздел ІІа от Глава девета на ЗСВ, в размер по …. на ден.

12. ОТНОСНО: Допълнителна информация от Националния институт на правосъдието  относно съгласуване на лимит на разходи за представителни цели през 2018 г.

Комисия „Бюджет и финанси”
Р Е Ш И :

СЪГЛАСУВА за Национален институт на правосъдието лимит на представителните разходи в размер на ….. Средствата са в рамките на утвърдения бюджет на Националния институт на правосъдието за 2018 г.

13. ОТНОСНО: Предложение от председателя на Върховен касационен съд за закупуване на звукозаписна и озвучителна техника за оборудване на залите в Съдебната палата, извън лимитите, утвърдени в протокол № 19 от заседание на Пленума на ВСС, проведено на 27.04.2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
НЕ ВЪЗРАЗЯВА да бъде извършен разход в рамките на утвърдения бюджет на Върховен касационен съд за 2018 г., за закупуване на звукозаписна и озвучителна техника за оборудване на 18 зали в Съдебната палата гр. София (бул. „Витоша“ № 2), извън лимитите, утвърдени с решение на Пленума на ВСС по протокол № 19/27.04.2016 г., т. 35.
14. ОТНОСНО: Извършен предварителен текущ контрол на периодичните отчети във връзка с финансовия одит на Годишния финансов отчет на Висш съдебен съвет за 2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Приема за сведение резултати от извършеното предварително проучване и текущ контрол на периодичния финансов отчет на Висш съдебен съвет към 30.09.2017 г.
2. ВЪЗЛАГА на дирекция „Управление на собствеността на съдебната власт“ да отстрани констатираните отклонения по т. 1 от раздел от резултатите и да допълни Класификацията на разходите за придобиване на дълготрайните материални активи.
3. ВЪЗЛАГА на дирекция „Бюджет и финанси“ да отстрани констатираните отклонения по т.т. 3.1 и 3.2 на раздел I от резултатите на Сметна палата и да уведоми органите на съдебната власт за установените пропуски във финансовия отчет към 30.09.2017 г.

15. ОТНОСНО: Задължения за местни данъци и такси.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ да се платят задълженията за местни данъци и такси за имоти, декларирани по ЕИК на Висш съдебен съвет по общини, както следва: 

ОБЩИНА	АДРЕС	ПРЕДОСТАВЕН ЗА СТОПАНИСВАНЕ ОТ 	ДАНЪК НЕДВИЖИМ ИМОТ	ТАКСА БИТОВИ ОТПАДЪЦИ	
Столична - ОП Лозенец	гр. София, бул. "Драган Цанков" № 6	 	 	….	
Столична - ОП Красно село	гр. София, бул. "Цар Борис III" № 54	СРС	 	….	
Столична - ОП Изгрев	гр. София, бул. "Г.М.Димитров" № 42	НСлС	 	…..	
Столична - ОП Възраждане	гр. София, ул."Георг Вашингтон" № 17	Административен съд-София град	 	…..	
Столична - ОП Възраждане	гр. София, пл. "Света Неделя" № 1	ПРБ	 	…..	
Столична - ОП Възраждане	гр. София, бул. "Ал. Стамболийски" № 18	ВАС	 	…..	
Столична - ОП Възраждане	гр. София, ул. "Екзарх Йосиф" № 12	ВСС	 	…..	
Столична - ОП Триадица-Средец	гр. София, бул. "Витоша" № 2	ВКС	 	…..	
Бургас	гр. Бургас, ул. "Александровска" № 101	ОС Бургас	 	…..	
Варна 	гр. Варна, ул. "Никола Кънев" № 26	 	 	…..	
Перник	гр. Перник, ул."Търговска" № 37	Административен съд-Перник	 	…..	
Пловдив	гр. Пловдив, бул. "6-ти септември"  № 167	ОС Пловдив	 	…..	
ОБЩО	…..	

16. ОТНОСНО: Запитване от председателите на Окръжен съд гр. Варна, Окръжен съд гр. Хасково и Районен съд гр. Хасково относно предоговаряне на лихвените проценти по банковите сметки обслужвани от „….“ АД.

Комисия „Бюджет и финанси”
Р Е Ш И :

ОТЛАГА вземането на решение за следващо заседание на комисията, за окомплектоване. 

17. ОТНОСНО: Запитване от административния ръководител на Военно-окръжна прокуратура гр. София относно изпълнение на решения на ВСС по протоколи №№ 2/15.01.2003 г., т. 5; 41/10.11.2016 г., т. 20 и решение на КБФ по протокол № 5/01.02.2017 г., т. 26.

Комисия „Бюджет и финанси”
Р Е Ш И :

ОТЛАГА вземането на решение за следващо заседание на комисията.

18. ОТНОСНО: Информация от постоянните комисии на ВСС -  КАК към СК и ПК на ВСС, КСА към ПК на ВСС, КПЕ към ПК на ВСС, комисия „Дисциплинарна дейност и взаимодействие с ИВСС“ към ПК на ВСС и дирекция „Международна дейност“ за нови дейности за периода 2019 - 2021 г., в изпълнение на решение на КБФ по протокол № 4/07.02.2018 г.

Комисия „Бюджет и финанси”
Р Е Ш И :

Приема за сведение информацията от постоянните комисии на ВСС.

20. ОТНОСНО: Включване на допълнителни точки към обявения дневен ред за заседанието на Пленума на ВСС на 01.03.2018 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 01.03.2018 г.

1. Одобряване на разчети по бюджетната прогноза на съдебната власт за периода 2019 г. - 2021 г.

21. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 01.03.2018 г. да бъдат включени следните проекти на решения:

1. Корекции на бюджета на органите на съдебната власт за 2018 г.

1.1. Искания от органи на съдебната власт за осигуряване на средства за изплащане на обезщетения по КТ и ЗСВ.
1.2. Искане от административния ръководител на Районен съд гр. Перник за осигуряване на средства за закупуване на копирна машина.

1.3. Искане от административния ръководител на Районен съд гр. Разлог за осигуряване на средства за подмяна на повреден HDD.
1.4. Искане от административния ръководител на Районен съд гр. Варна за осигуряване на средства за авариен текущ ремонт на водопроводен щранг.
1.5. Искане от административния ръководител на Районен съд гр. Своге за осигуряване на средства за отстраняване на дефекти в мълниезащитната и заземителна уредба на Съдебната палата гр. Своге.

2. Вътрешно компенсирани промени по бюджета на органи на съдебната власт за 2018 г .

2.1. Искания за вътрешно компенсирани промени по бюджета на органите на съдебната власт за 2018 г.

3. Разни.

3.1. Определяне на фиксиран размер на допълнителното възнаграждение на служителите от АВСС, които изпълняват служебните си задължения в почивни и празнични дни, участващи в организационно-техническата подготовка и провеждане на конкурсите през 2018 г. по реда на Раздел II и Раздел IIа от Глава девета на ЗСВ.
3.2. Предложение от председателя на Върховен касационен съд за закупуване на звукозаписна и озвучителна техника за оборудване на залите в Съдебната палата, извън лимитите, утвърдени в протокол № 19 от заседание на Пленума на ВСС, проведено на 27.04.2016 г.
3.3. Извършен предварителен текущ контрол на периодичните отчети във връзка с финансовия одит на Годишния финансов отчет на Висш съдебен съвет за 2017 г.
3.4. Задължения за местни данъци и такси.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						БОЯН МАГДАЛИНЧЕВ